

**JÄRVAMAA ARENGUSTRATEEGIA 2035+**



Sisukord

[Arengustrateegia koostamisest 3](#_Toc531685416)

[Arengustrateegia ülesanne 3](#_Toc531685417)

[Arengustrateegia koostamise protsess 4](#_Toc531685418)

[Järvamaa väärtused 6](#_Toc531685419)

[Järvamaa visioon 6](#_Toc531685420)

[Strateegilised väljakutsed ja rõhuasetused 7](#_Toc531685421)

[Järvamaa koostöövõrgustik ja juhtimine 8](#_Toc531685422)

[Maakonna koostöövõrgustiku arengumudel 11](#_Toc531685423)

[Nõukodade koostöö mudelid 12](#_Toc531685424)

[Kultuur 13](#_Toc531685425)

[Elukestev õpe 14](#_Toc531685426)

[Nüüdisaegse õpikäsitluse põhimudel 15](#_Toc531685427)

[Õpikeskkond laiemalt 16](#_Toc531685428)

[Sotsiaalvaldkond 17](#_Toc531685429)

[Noorsootöö 18](#_Toc531685430)

[Noorsootöö tegevusmudel 19](#_Toc531685431)

[Turvalisus 20](#_Toc531685432)

[Keskkond 21](#_Toc531685433)

[Turism 22](#_Toc531685434)

[Ruum ja elamumajandus 23](#_Toc531685435)

[Sport 24](#_Toc531685436)

[Kodanikuühiskond 25](#_Toc531685437)

[Ettevõtlus 26](#_Toc531685438)

[Terviseedendus 27](#_Toc531685439)

[Ühendused 28](#_Toc531685440)

[Lisa 1. 29](#_Toc531685441)

[Lisa 2. 29](#_Toc531685442)

[Lisa 3. 29](#_Toc531685443)

[Lisa 4. 29](#_Toc531685444)

# Arengustrateegia koostamisest

Järvamaa Arengustrateegia koostamise protsessi eestvedamine anti Järvamaa Omavalitsuste Liidu tellimusel Järvamaa Arenduskeskuse kätte. Järvamaa Arenduskeskus on viibinud vähemal või suuremal määral praktiliselt kõikide suuremate maakonna arengukavade, strateegiate ja planeeringute koostamise juures. Mitmete nende koostamist ka ise juhtinud. Järvamaa Arenduskeskuse eestvedamisel valmis ka 2006 aastal Eestis unikaalne arengulepe.

Arvestades eelnevaid kogemusi ja tugevat kontaktvõrgustikku otsustas arenduskeskus koostamist eest vedada põhimõttel, et protsessi eestvedajad oleksid hiljem ka strateegia elluviijad ja rakendajad. See tagab protsessi järjepidevuse, mis tihti katkeb, kui strateegiliste dokumentide koostamine ostetakse nö lihtsalt sisse, justkui oleks strateegiline planeerimine meie igapäevaelust midagi eraldiseisvat.

Järvamaa Arengustrateegia protsessi disainerid ja eestvedajad on SA Järvamaa Arenduskeskuse juhatuse liige Katrin Puusepp ja konsultant Maiko Kesküla

Kokku toimus neli suuremat juhtgrupi kogunemist ja üle 30-ne nõukoja kokkusaamise, milles osales üle 100 inimese. Nõukodadesse kutsuti valdkonna aktiivsemaid tegijaid, põhimõttel, et kaasatud inimesed suudaksid ka strateegiat ellu viia.

## Arengustrateegia ülesanne

Maakonna tasandi arengustrateegia koostamise sõlmküsimuseks kujunes strateegia elluviimine ja rakendatavus. Kes täpsemalt peaks vastutama strateegias sisalduvate muutuste elluviimise eest? Kas juhtivaks vastutajaks on üksnes Järvamaa Omavalitsuste Liit või ka teised partnerid ja osapooled? Kuidas peaks toimuma tegevuste ja muutuste koordineerimine ja elluviimine maakonna tasandil? Kes ja kuidas loob strateegilist ideed, teadmistepõhisust, hindamist ja tagasiside arengustrateegilistele eesmärkidele ja tegevustele?

Nendele küsimustele tuli vastata juba ennem strateegia koostamise protsessi alustamist, sest sellest sõltus suuresti kogu strateegia raamistik ja mahukus. Pole mõtet kulutada hulk aega, energiat ja raha dokumendi koostamisele mida keegi „omaks“ ei pea või täpsema elluviimise eest ei vastuta.

Ühtlasi leidsime, et pole mõtet luua ka deklaratiivseid arengu juhtpõhimõtteid, visioone ja missioone, kui nende järgimine ja reaalne hilisem rakendatavus on jäetud saatuse hooleks. Tuleb arvestada ka asjaolu, et maakondlik arengustrateegia pole ainuke strateegiline juhtdokument maakonnas. Esiteks on igal omavalitsusel oma arengukava, lisaks on koostatud maakonna tasandil ka mõned valdkondlikud arengukavad (sport, turvalisus, noorsootöö) ja lõpuks juhindume oma arengutes ka suurest hulgast riiklikest arengudokumentidest, mis on valdkondlikult üpris spetsiifilised ja annavad põhisuunised kenasti kätte.

**Seega, milline on siis maakondliku arengustrateegia ülesanne selles kontekstis?**

Leidsime, et sisuliselt vajame maakonna strateegiat järgmistel põhjustel:

* Strateegilise idee (mõtestatud arengu) – regionaalse innovatsiooni ja muutuste esilekutsumiseks. Intellektuaalne ja mõtestatuse tasand. (sh ka maakonna väärtuste ja identiteedi määratlemine ning levitamine)
* Omavalitsuste ees seisvate probleemide koos lahendamine on tõhusam ja efektiivsem (kvaliteetsem ja kättesaadavam avalik teenus). Omavalitsuste teenuste tasand.
* Ühistegevuste ja maakonnaüleste projektide ning investeeringute planeerimiseks ja elluviimiseks. Maakonna ühisprojektide tasand.
* Eeskoste – ühiste huvide kaitsmine ja esindamine. Maakonna välise koostöö tasand.
* Maakonna väärtuste ja identiteedi määratlemine ning levitamine

Vt. joonis 1.

**Nende vajaduste täitmiseks tuleb teha järgmist:**

* Kõige olulisem on kirjeldada ja kokku leppida, kes ja kuidas maakondlikul tasandil arenguplaane seab - kust tulevad arenguideed, teadmistepõhisus, andmete kogumine ja analüüs ning kuidas toimub arenguprioriteetides kokkuleppimine. Sellest tulenevalt tuleb luua maakondlik arengustrateegia koostamise protsessi kirjeldus nii, et, strateegiat luuakse pidevalt.
* Luua tuleb arengustrateegia organisatsioon, mis põhineks maksimaalselt olemasolevatel struktuuridel ja koostööplatvormidel, kuid looks terviklikkuse ja püstitaks koostööle ka strateegia loomise ülesande.
* Ühise inforuumi loomine ja selleks vajalike formaatide, infokanalite ja meetodite sõnastamine

## Arengustrateegia koostamise protsess

Seadsime kogu eelneva saavutamiseks tingimused arengustrateegia koostamise protsessile:

* Strateegiat peavad koostama selle elluviijad
* Strateegia koostamise protsess ja juhtimisstruktuur peab ühtima elluviimise ja edasise arengustrateegia juhtimisstruktuuriga
* Strateegia koostamise protsessi peab looma võimalikult palju oluliste osapoolte ja isikute vahelist koostööd, et sellest tekiks motivatsiooni ja energiat tegevustesse panustamiseks
* Kuna maakonna tasand kipub olema pigem kaugem ja abstraktsem siis hoida strateegia tekstid ja kogu sisu lihtsa, konkreetse ja hästi praktilisena, et inimeste haakumist ja tähelepanu võita.
* Tegeleda esialgu praktiliste ja rohkem käegakatsutavamate eesmärkidega. Kui koostöö ja arengustrateegia organisatsioon on käivitunud siis on võimalik ka keerukamaid ja mitmetahulisi probleeme lahendada.

Joonis 1

Sellest tulenevalt pidasime kõige otstarbekamaks luua nõukodadest ümbritsetud juhtgrupp, kes tegeleks nii strateegia koostamise kui ka elluviimisega. Juhtgruppi kuuluvad omavalitsuste juhid, volikogu esimehed, nõukodade eestvedajad ja Järvamaa Arenduskeskuse esindajad. Nõukojad on jagatud eluvaldkondade järgi, tegelemaks igas valdkonnas oma arengueesmärkide ja probleemide lahendamisega. Juhtgrupp tegeleb valdkonnaüleste küsimuste ja strateegiaprotsessi loomise ja eestvedamisega. Kokku 12 valdkond.

Strateegia koostamise ja elluviimise seisukohalt seadsime nõukojale keskse rolli. Nõukoja ülesandeks on olla nii oma valdkonna strateegia loomise platvorm (sh teiste osapoolte kaasamiseks) kui ka ellu viivaks juhtgrupiks, kes siis vajadusel teeb ise või heas mõttes „nügib“ muudatusi, mis on valdkonna arenguks vajalikud.

Seadsime igale nõukojale arengustrateegia koostamiseks täpsema lähteülesande ja koostasime juhendmaterjali. Vt lisa 1. Väga oluline on märkida, et nõukodade lähteülesandesse oli strateegia elluviimise ülesandepüstitus kohe sisse kirjutatud. Inimesed tulid teadmisega, et see mida nad strateegia raames kirja panevad, tuleb neil endil ka ellu viia.

Seejärel saatsime iga valdkonna inimestele (valdkonnas tegutsevad aktiivsemad eestvedajad) üleskutse nõukodades osaleda. Moodustasime aktiivsematest inimestest väiksemad tuumikud, keda juhendasime ja nõustasime nõukodade koosolekute läbiviimisel strateegia loomiseks. Viibisime ka ise koosolekutel ja vajadusel viisime neid ka läbi.

**Kokku läks käima kümme nõukoda. Nõukodade töös osales sadakond inimest kokku 30-l erineval kohtumisel.**

Kuigi kartsime, et maakonna tasand võib jääda inimeste jaoks abstraktseks ja kaugeks, siis inimeste osalemise aktiivsus ja nõukodade koosolekud näitasid midagi muud. Valdkonnaga seotud inimesed tulid hea meelega kohtumisele, tekkisid elavad ja sisukad arutelud, omavaheline infovahetust ja ka inspiratsioonist ei tulnud puudust.

# Järvamaa väärtused

Järvamaa arengu edasiviivateks ja muutvateks väärtusteks on:

Joonis 2

# Jär**vamaa visioon**

**Järvamaa eksperimenteerib, katsetab, loob uusi koostöö formaate ja näitab selles osas teed tervele Eestile, eeskätt teistele - väiksematele ja kahanevatele piirkondadele.**

# Strateegilised väljakutsed ja rõhuasetused

Järgmise viieteistkümne aasta jooksul seisab Järvamaa silmitsi järgmiste keerukamate väljakutsetega.

* **Rahvastiku vähenemine ja vananemine -** Probleemiks on eelkõige tööealise elanikkonna oluline vähenemine, mis mõjutab omakorda ettevõtlust ja investeeringukeskkond. Juba nüüd on Järvamaal suur puudus nii spetsialistidest kui ka lihtsamate tööde tegijatest. Inimeste nappus kimbutab ka koole ja riigiasutusi. Sellest tulenevalt peab üha enam mõtlema, mis on see väärtuspakkumine, mida saame siia elama asunutele pakkuda ja kuidas selle väärtuspakkumisega sihtgruppideni jõuda. Viibivad nad siis siinpoole või teiselpool Eesti riigi piire. See tähendab, et vajame ka läbimõeldud plaani kuidas võõrkeelsele tööjõule paremaid elamis - ja töötingimusi luua ja kuidas soodustada nende püsivat elama asumist. Inimeste maakonda elama asumiseks muutub üha olulisemaks:
  + inimeste väärtustamine ja arengu – ning õppimisvõimaluste loomine;
  + Kogukondlikud sidemed ja suhted sh kogukonnakeskused, mis aitaksid uutel inimestel kiiremini kohaneda;
  + Elamistingimused ja võimalus oma kodu luua – seoses kinnisvara turul toimuvaga on noortel paiguti üüripindade leidmisel või kodu rajamisel probleeme. Kuidas seda olukorda muuta on oluline strateegiline küsimus.
  + Noorte sidumine kogukondlike tegevustega ennem kui siit kõrgkooli minnakse – juured tähendavad suhteid, kui täiskasvanutel väljapool kooli ja kodu noortega suhted puuduvad siis ei soovi need noored ka siia tagasi elama tulla.
* **Haridusuuenduste rakendamise edukus** – sellest sõltub kui hästi läheb lastel hilisemas elus ja kui palju ettevõtlike noori pöördub tagasi kodukohta väärtust looma. Järvamaa võiks välja paista eduka haridusuuenduste katsetajana, see toetaks ja tugevdaks maakonna kuvandit lastega perede hulgas ja näitaks meid haridusest ja õppimisest lugupidava maakonnana.
* **Tehnoloogia areng** – tehnoloogia on muutnud ja muudab ühiskondlikku korraldust. Kuidas tehnoloogia positiivseid muutusi ühiskonnas paremini ära kasutada. Kagutöökohtadest üksi on vähe. Tehnoloogia kasutamine ja rakendamine peaks looma meie ettevõtetele ja asutustele suuremat lisandväärtust. Siinkohal ei ole juttu uute tehnoloogiate väljatöötamisest vaid selles kuidas olemasolevat tehnoloogiat ja digitarkust töökohtadel rakendada.
* **Uus majandus ja targad töökohad** – oleme traditsioonilise ettevõtluse maa. Samas teame, et arengut ja noori paeluvad targad töökohad, start-up`id, infotehnoloogia ja uus lähenemine ja töö sisule kui korraldusele – ehk juhtimisele. Töö paindlikus ja inimesekesksus. Kuidas seda külge arendada ja traditsioonilise lähenemisega tasakaalustada on Järvamaa ettevõtluskeskkonna peamine arenguküsimus.
* **Asukoht -** Palju märgitud tugevus võib olla ka siinse ettevõtluskeskkonna nõrkus – inimesed käivad suuremaid sisseoste ja paremaid teenuseid tarbimas ikkagi Tallinnas, Tartus, Rakveres või Viljandis (sõltuvalt millises maakonna otsas elatakse). Eesti kesksust saab kasutada üksnes siis kui siin teha suuremaid ja nii hea kvaliteediga asju, et inimestel on põhjust autoga siia sõita. Justnimelt autoga, kuna ühistranspordiühendused pole kiita.
* **Maakonna identiteet ja lugu –** Järvamaal on väga rikkalik ajalugu ja kultuuripärand. Ühtlasi leidub siin piisavalt palju heas mõttes hulle aktiviste, kes on korda saatnud terve Eesti jaoks märgilise tähtsusega ettevõtmisi. (Valgehobuse mägi ja Tammsaare, Järva-Jaani vanatehnika varjupaik, Põhjaka mõis, Türi Lillelaat, Paide Teater, Wabalinna maja ja Arvamusfestival on vaid mõned neist) Maakonna strateegia vaatenurgast on oluline küsimus, kuidas see pilt siduda üheks terviklikuks maakonna identiteediks – looks ja väärtusteks? Kuidas rakendada tugevad ettevõtmised paremini kogu maakonna hüvanguks?

# Järvamaa koostöövõrgustik ja juhtimine

Käesoleva strateegia kõige olulisemaks

**Nõukojad** - valdkonna strateegiat loov ja selle elluviimist eestvedav meeskond. Koosneb oma ala entusiastidest ja eestvedajatest. Motiveeritud juht!

**Järvamaa Omavalitsuste Liit** –tagab maakonna koostöövõrgustiku toimimise ja rahastamise. Maakondlik strateegia on ühtlasi aluseks organisatsiooni prioriteetidele ja tegevuskavale.

**KOVid -** elanikud, valdkonna eestvedajad, spetsialistid, kodaniku -ühendused, ettevõtjad, KOV allasutused jne.

**Strateegia juhtgrupp**- koosneb KOV juhtidest, volikogu esimeestest ja nõukodade eestvedajatest. Ülesandeks on tegeleda valdkonnaüleste teemadega ja strateegia tervikliku käsitlusega.

**Järvamaa Arenduskeskus** –tagab protsessile vajalikud oskused/ teadmised, nõustab ja loob kohtumisteks sobivad formaadid ning strateegilise protsessi järjepidevuse.

**Riigiasutused (sh. talitus)** – Osalevad nõukodade tegevuses ja viivad ellu maakonna strateegiat oma võimaluste piires.

**Koostööpartnerid - kutsehariduskeskus, naabermaakondade esindajad kõrg-koolid jt.:** Osalevad nõukodade tegevuses ja koostööprojektides.

Regionaalne innovatsioonisüsteem (RIS)

Ühine inforuum

Joonis 3

Joonis 4

**Nõukoja peamised ülesanded (ideaalis):**

1. Ühise inforuumi loomine valdkonnas tegutsevatele ja valdkonnaga seotud inimestele. Selleks korraldab nõukoda:
   1. Valdkonnas tegutsevate inimeste regulaarseid kokkusaamisi
   2. Valdkonnaga seotud osapoolte kaasamist neid puudutavates küsimustes
   3. Kohtumisi partneritega ja eestkostet
   4. Võimalusel valdkonna arengupäevi – seminare, konverentse, koostööfoorumeid.
   5. Ühiste infokanalite ja digitaalsete töökeskkondade sisseseadmine.
2. Valdkonna strateegiline planeerimine, ühisosa leidmine ja selle sõnastamine.
3. Tegevuskava koostamine ja tulemuste hindamine
4. Oma valdkonna kohta andmete kogumine ja selle analüüsimine
5. Valdkonnas pakutavate teenuste ja tegevuste hindamine, hindamissüsteemi puudumisel selle arendamisega.

**Nõukoja tuumiku –** ülesandeks on korraldada nõukoja tööd, planeerida tegevusi ja ülesandeid. Tuumiku vahel on jagatud vastutus nõukoja toimimise eest.

**Nõukoja eestvedaja -** ülesandeks on korralda nõukoja omavahelist infovahetust, kokkusaamisi ja ühisüritusi. Osaleda juhtgrupi töös ka tagada valdkonna seotus ülejäänud strateegia tegevuste ja eesmärkidega. Ideaalis on eestvedaja osa – või täiskoormusega palgaline töötaja, kes võtab vastavalt töökoha mahule enda kanda valdkonna arendustegevuste elluviimise.

**Strateegia juhtgrupp-** ülesandeks on tegeleda strateegiaga tervikuna sh valdkondade üleste teemadega. Näha valdkondade vahelisi seoseid ja aidata luua tegevusi, mis hõlmavad eri valdkondade inimesi ja töötajaid. Juhtgrupi ülesanded:

1. Strateegia uuendamise ja avaliku kaasamise korraldamine kord aastas
2. Strateegilise koostöövõrgustiku kontseptsiooni ja sisulise korralduse kujundamine. Kõik see kuidas maakonda strateegiliselt juhitakse, mõtestatakse, muutusi juhitakse ja ellu viiakse.
3. Strateegiliste põhiprobleemide sõnastamine ja fookuse seadmine
4. Valdkonnaüleste tegevuste algatamine
5. Strateegia kommunikatsioon ja infovahetus

**Järvamaa Omavalitsuste Liit** – vastutab maakonna arengustrateegia ja koostöövõrgustiku toimimise eest. Tagab, et nõukodadel oleksid motiveeritud eestvedajad ja tegevuseks vajalikud ressursid. Järvamaa Omavalitsuste Liidu ülesanded:

1. Strateegias kajastuvate otsuste ja valikute kokkuleppimine liidu ja KOV tasandil.
2. Strateegia tegevustes osalemine ja vastutuse võtmine vastavalt võimalustele
3. Juhtgrupi töö korraldamine
4. Nõukodade eestvedajate leidmine ja motiveeriva keskkonna loomine
5. Nõukodade töö ja tegevuse toetamine vajalike ressurssidega (inimesed, raha, vahendid)
6. Nõukodade eestvedajate ja tuumikliikmete koolitamine ja arendamine

**SA Järvamaa Arenduskeskus** – on arengustrateegia „sideaineks“, kes varustab kogu strateegilist protsessi vajalike teadmiste, oskuste ja nõustamisega. Järvamaa Arenduskeskuse ülesandeks on:

1. Nõustada nõukodade juhte nõukodade töö korraldamises sh kokkusaamiste formaatide ja strateegilise protsessi läbiviimisel
2. Nõustada juhtgruppi ja Järvamaa Omavalitsuste Liitu strateegia protsessi juhtimisel
3. Varustada kogu protsessi võimaluste piires kogu vajalike koolituste, infomaterjalide, uuringute ja muude teadmiste/oskustega.
4. Osaleda strateegia kujundamisel ja elluviimisel oma spetsialistide ja kontaktvõrgustike kaasabil. (ettevõtlus, kodanikuühendused, ettevõtlik kool jne)
5. Nõustada strateegia dokumendi koostamist ja sõnastamist.

# Maakonna koostöövõrgustiku arengumudel

Maakonna koostöövõrgustiku arengumudel lihtsustab ja jagab koostööprotsessi kõige olulisemateks osadeks, mille keskmes on sisend. Ehk, et kui osapooled maakonna tasandi koostöösse reaalset ressurssi ei panusta, jäävad ära ka soovitud tulemused ja lahendused. Tulemused on jagatud kolme tasandisse.

**Esiteks strateegiline tasand** – koostöö peaks andma meile kõikide muutuste ja arengute lähtealuse – mõtestatuse, sihipärasuse ja järjepidevuse. Strateegiline planeerimine vajab palju energiat - andmete kogumist, analüüsi, lahenduste leidmist, kokkuleppimist, metoodika valimist, tegevuskava koostamist jne. Selline töö vajab intellektuaalset ja vaimset pingutust, mida tihtipeale alahinnatakse. Ühtlasi soosib reaalne elu rohkem käegakatsutavate ja materiaalsete asjadega tegelemist kui vaimse mõtestamise ja planeerimisega, mille tulemused pole kohe nähtavad ja ilmnevad võibolla alles pikema aja vältel.

**Teiseks teenuste tasand –** eeskätt on tegu avalike teenuste ühisosa realiseerimisega. Ehk siis kui teenust läbiv probleem või vajadus on maakondliku ulatusega ja läbiv kõigis kolmes omavalitsuse, tasub sellega ka maakonna tasandil koos tegeleda ja lahendusi leida. Eesmärk on avalike teenuste parem kättesaadavus ja kvaliteet.

**Kolmas tasand on ühistegevused –** siin on need tegevused või ühised ettevõtmised, mida otsustatakse maakonna tasandil koos teha. Need on ühisinvesteeringud, omavalitsustele või omavalitsuste liidule kuuluvad asutused ja ka maakonna tähtsusega muud ettevõtmised, mida kõik toetavad.

**Koostöövõrgustiku arengumudeli loogika joonis**

SISEND

* Mis on vajalik koostöö käivitamiseks ja muutuste elluviimiseks?

VAJADUSED

* Peamised probleemid ja vajadused. Takistused visiooni täitmisel. Osapooli läbivad, ühised.

VISIOON

* Peamised sihid ja tulevikunägemus valdkonnast maakonna tasandil

TULEMUSED

1. Strateegia ja ideede tasandil –kust tulevad uued ideed ja lahendused? Innovatsioon, mõtestatus, analüüs ja hindamine.

1. Teenuste tasand – kuidas koostöö tulemusena iga KOVi teenused paranevad? Koostöö teenuste kvaliteedi ja kättesaadavuse tõstmisel. See punkt sisaldab ka eestkostet.

1. Ühisprojektid, investeeringud ja koos tehtavad või toetatavad tegevused maakonna tasandil.

KOOSTÖÖ

* Kuidas ja mis formaatidega koostööd tehakse, et ühisosa realiseerida?

Joonis 5

# Nõukodade koostöö mudelid

Nõukodade arengu mudeldamisel lähtusime maakonna koostöövõrgustiku arengumudelist ja panime kogu arenguidee samasse mudelisse. Kuigi arengumudel on omamoodi lihtsustus, annab see kiiresti ja visuaalselt edasi selle, mida igas valdkonnas maakonna tasandil teha soovitakse. Millised on koostööformaadid, sisend, vajadused ja visioon. Mudel on juhiseks igale nõukojale, et koostada täpsem tegevuskava ja ajaplaan.

## Kultuur

SISEND

* Kultuuritöötajate aeg ja energia
* Rahalised vahendid
* Info ja teadmised
* Poliitiline tahe ja soov koostööks
* Tegevuskeskkond
* Digitaalsed tööriistad

VAJADUSED

* Maakonna identiteet
* Kuidas muuta kultuurisündmused maakonnale kasulikuks?
* Kultuuritöötajate koolitus – ja arengukeskkond on nõrk
* Eestvedajate vaimne väsimus ja lahkumine
* Spetsialistide puudus
* Kultuurilise mitmekesisuse vähenemine, maakondlik vaade puudub

VISIOON

Järvamaa inimese loomingulisus ja loovus väljendub kultuurilise tegevuse mitmekesisuses kandes endas traditsioone ja pärandit

TULEMUSED

* Maakonna kultuurivaldkond on strateegiliselt planeeritud ja toimib strateegiatsükkel – hinda – eesmärgita – tegutse.
* Tekivad uued ideed ja nende katsetamine
* Toimib kultuurivaldkondade ülene koostöö
* Paranenud on kultuuritöötajate motivatsioon
* Tõusnud on kultuurisündmuste kvaliteet ja kõlapind
* Kultuuritöötajatele on tagatud arengukeskkond sh koolitused, supervisioon, mentorlus jms vajalik isiklikuks arenguks
* Keskkonnasõbralikud avalikud üritused
* Arendusturundus ja ühine kommunikatsiooniplatvorm
* Maakonna laulu - ja tantsupidu (toetatav)
* žanripäevad (toetatav)
* Paide Teater (tulevikus toetatav)
* Arvamusfestival (toetatav)
* Professionaalse kultuuri vahendamine (nii import kui ka eksport) - vajalik igas valdkonnas täpsem plaan kuidas professionaalset kultuuri eksportida ja maakonnast väljapoole saata. Impordi puhul koostöö keskkonna loomisel.

KOOSTÖÖ

* Maakondlik kultuuri nõukoda
* Kohtumised ja arengupäevad
* Tegutsetakse ühises inforuumis
* Digitaalne tööriistakast
* Vastutuse ja ülesannete jagamine
* Palgaline eestvedaja (osakoormusega)
* Toimivad mitmekesised koostööformaadid kõikides valdkondades – etenduskunstid, rahvakultuuri, filmikunst, helikunst, kirjandus ja kirjastamine ja raamatukogud, kujutav kunst kultuurikirjandus ja meedia, kultuuriline mitmekesisus muuseumid, hea avalik ruum, muinsuskaitse.

## Elukestev õpe

SISEND

* Haridustöötajate (eelkõige koolijuhtide ja KOV haridusspetsialistide) tööaja ja energia panustamine
* Rahalised vahendid
* Töökeskkond ja vahendid

VAJADUSED

* Õpetajate puudus
* digioskuste arendamisel pole süsteemsust ja lõimimist teiste valdkondadega, sh küberohud ja kaitse
* õppeasutustel on madal strateegilise juhtimise võimekus
* Teadlikkuse puudumine haridusuuenduste vajadustest
* Haridusuuenduste elluviimise mõõtmine ja hindamine probleemne (teadmiste puudumine kuidas meil läheb)
* õpetamisprotsess ei ole piisavalt õppimis/õpilaskeskne
* õppeasutus  ei ole piisavalt avatud ja koostöine -kogukonna ja ümbritsevaga side nõrk (kogukonna kaasamine ja kogukonda panustamine)

VISIOON

* Muutunud (nüüdisaegne) õpikäsitus ja ettevõtliku elu hoiakud
* Pädevad ja motiveeritud õpetajad ja koolijuhid
* Elukestva õppe võimaluste ja töömaailma vajaduste vastavus
* Digioskuste arendamine elukestvas õppes
* Võrdsed võimalused elukestvaks õppeks ja õppes


TULEMUSED

* Järvmaa haridustöötajatel ja haridusasutusi ümbritseval koostöövõrgustikul on strateegiline plaan ja metoodika nüüdisaegse õpikäsituse rakendamiseks.
* Haridusvaldkonna muutused on mõtestatud, teadmiste põhised ja omavad järjepidevust – hindamine, eesmärgistamine ja arenemine.
* Loodud on haridustöötajatele motiveeriv arengukeskkond - org. kultuur, õppimisvõimalused, tööaja paindlikkus, füüsiline keskkond, töö tegemise viisid.
* nüüdisaegse õpikäsituse hindamismudeli ja tunnustamisviiside väljatöötamine ja rakendamine
* õppiva organisatsiooni mudeli rakendamine kõikides haridusasutustes
* kogukonnakooli kontseptsiooni loomine ja rakendamine
* Ettevõtliku kooli ja teiste haridusprogrammide rakendamine (teadmiste ja kogemuste jagamine)
* Digipädevuste hindamismudelite rakendamine
* õppeasutustes on rakendatud NÕKi toetav rahastusmudel
* Noorte ettevõtlikkuse koordinaator
* Riigigümnaasium
* Majandus - ja karjääriõpetuse ühine arendamine
* Haridusasutuste tugiteenuste keskus

KOOSTÖÖ


* Maakondlik elukestva õppe nõukoda
* Kohtumised ja arengupäevad
* Ühise inforuumi loomine, puuduvate pädevuste kaardistamine ja võimalusel üksteise abistamine
* Digitaalne tööriistakast, haridusuuenduste rakendamisega seotud kogemuste vahetamine.
* Vastutuse ja ülesannete jagamine
* Palgaline eestvedaja ja kootsid kolmele hariduse astmele (osakoormusega)
* Erinevate osapoolte kaasamine ja partnerlussuhted parimate praktikate toomiseks maakonda
* Haridusvaldkonna juhtimises struktuuri korrastamine – vastutusalad, rollikirjeldus
* Haridusasutusi ümbritseva koostöövõrgustiku kaasamise hea praktika ja tava kujundamine

### Nüüdisaegse õpikäsitluse põhimudel



Joonis 6

### Õpikeskkond laiemalt



Joonis 7

## Sotsiaalvaldkond

SISEND

* Sotsiaaltöötajate tööaeg ja energia
* Rahalised vahendid
* KOVide poolne valmisolek teenuste muutmiseks

VAJADUSED

* Palgapoliitika – spetsialistide puudus ja „üleostmine“, tugispetsialistide madal palgatase
* Puudub maakonnaülene ühine inforuum, võrdlevate andmete kogumine ja analüüs.
* Teenuste kättesaadavus ja kvaliteet piirkonniti ebaühtlane
* Teenuse osutajate puudus
* Riigi poolsed direktiivid pärsivad – ülevalt tulevad alla erinevad suunised, juhised, uuendused, mis pigem takistavad kohalikku tööd, palju bürokraatiat.

VISIOON

* Naised ja mehed tulevad iseseisvalt toime, neil on võrdsed võimalused, kohustused, õigused ja vastutus osaleda ühiskonnaelus ning tööturul. Juhul kui nende iseseisev toimetulek on piiratud, pakutakse neile kõigi vajalike osapoolte koostöös nende inimväärikust tagavat abi.
* Kõrge tööhõive tase ning pikk ja kvaliteetne tööelu.
* Sotsiaalse ebavõrduse ja vaesuse vähenemine, sooline võrdsus ning suurem sotsiaalne kaasatus.

TULEMUSED

* Sotsiaalvaldkonna strateegiline koostöö ja lahenduste otsimine
* Sotsiaalvaldkonna tegevuste parem mõtestatus ja planeerimine
* Liigutud „tulekustutamisest“ teadliku arengu ja sihipärasuse suunas
* KOV sotsiaalteenuste sisu ja maht on mõõdetav ning maakonna tasandil võrreldav
* Teenuste kvaliteet ja kättesaadavus paranevad
* Paranenud on sotsiaaltöö spetsialistide arengukeskkond
* Riigi sotsiaalpoliitika ja suunised on maakonna vajadustega kooskõlas
* Meetmed spetsialistide leidmiseks – palgapoliitika, kuvand, tunnustamine, värbamine, töökeskkonna parandamine

**Maakonna tasandil pakutavad ühised sotsiaalteenused:**

* Võlanõustamise teenus
* psühholoogiline nõustamine peredele ja lastele (täiendavana lisaks koolipsühholoogile)
* nõustamisteenused sõltlastele ja nende lähedastele (kahjude vähendamise teenus, süstlavahetus, sotsiaalnõustamine, psühholoogiline nõustamine)
* Turvakodu teenus
* Sotsiaaltranspordi korraldamine

KOOSTÖÖ

* Maakondlik sotsiaalvaldkonna nõukoda
* Eestkoste riigi sotsiaalpoliitika kujundamisel
* Regulaarsed kohtumised
* Ühine inforuum
* Rahaliselt tasustatav sotsiaalvaldkonna eestvedaja
* Digitaalne tööriistakast
* Kogemuste ja parimate praktikate jagamine.
* Keerukamate probleemide koos lahendamine

## Noorsootöö

SISEND

* Noorsootöötajate tööaja ja energia panustamine
* Rahalised vahendid
* Töö keskkond ja materjalid
* Noortega tegelemise prioriteet

VAJADUSED

* Koolitatud spetsialistide puudus
* Praktiliselt puuduvad ennetustöö programmid
* Puudub terviklik ennetustöö kontseptsioon
* Generatsioonide vaheline õppimine ja suhtlemine puudulik
* Noorte demokraatia ja kaasamisalane õpe ja praktika vähene
* Omavaheline inforuum ja noorsootöö koordineerimine puudulik
* Noorsootöö teenuste kättesaadavus ebaühtlane
* Noorte turvalisus (veebi ohud)

VISIOON

* Rohkem võimalusi loovuse arendamiseks, omaalgatuseks ja ühistegevuseks.
* Ebavõrdsete olude mõju vähendamine noore arenguvõimalustele ja tõrjutuse vältimine.
* Aktiivne osalus kogukonnas ja otsustes.
* Edukus tööturul.
* Kvaliteetne noorte poliitika ja noorsootöö.

TULEMUSED

* Noorsootöö strateegia koostamine, ühiste eesmärkide, hindamise ja kvaliteedikriteeriumite määratlemine
* Noorsootöö metoodika uueneb ja kasutusele võetakse uusi noorsootöö suundi
* Ennetustöö programmide käivitamine
* Noorsootöö tegevuste sisu ja kvaliteet on kasvanud – levinud on avatud noorsootöö vorm.
* Ühistel alustel andmete kogumine, analüüsimine ja hindamine
* 18+ vanustele noortele teenuste väljatöötamine
* Noore pere koolitus ja tugisüsteem (koostöö teistega)
* Noortekeskused kogu pere tegevuskeskusteks?
* Noorte osalus ja kaasamisvormid on rakendatud kõikide noortega kokkupuutuvates organisatsioonides
* Ennetustöö programmid
* Järvamaa Noortekogu tegevuse toetamine
* Noorte info

KOOSTÖÖ

* Maakondlik noorsootöö nõukoda
* Regulaarsed kohtumised
* Noorsootöötajate kogemuste vahetamise päevad, töövahetus, supervisioon jms. formaadid.
* Koostöövormid noortega -osaluskohvikud ja noorte volikogud
* Ühise inforuumi loomine
* Digitaalne tööriistakast ja töökeskkond
* Vabatahtlike võrgustiku loomine noortega tegelemiseks
* Maakondlik eestvedamine on rahaliselt toetatud
* Koostöökohtumised haridustöötajate ja koolidega

### Noorsootöö tegevusmudel



Joonis 8

## Turvalisus

SISEND

* Turvalisusega tegelevate asutuste juhtide töö ja ajapanus
* Rahalised vahendid
* Töökeskkond ja vahendid

VAJADUSED

* Turvalisusega tegelevate osapoolte koostöö ja koordineeritud tegevus
* Vajalik on suurem võrgustikutöö meetodil juhtumikorraldus
* Turvalisust loovate käitumisnormide ja hoiakute levik
* Puudub piisav hulk tugispetsialistide tööks mõeldud ennetus ja sekkumisprogramme

VISIOON

Õnnetuste igapäevane ennetamine saab alguse inimese teadlikkusest planeerida oma enda elukorraldust selliselt, kus tõenäosus sattuda ohuolukordadesse on viidud miinimumini. Just seepärast paneme pearõhu turvalisuse arendamisel laste ja noorte teadlikkuse tõstmisele, et aasta-aastalt kasvaks Järvamaal riske ennetav ja ühtehoidev kogukond ning siinne õnnetuste arv on viidud miinimumini, siin elavad terved ja õnnelikud inimesed. Igapäevases elus väärtustatakse järjest rohkem tervist, pööratakse senisest enam tähelepanu riskide vähendamisele, austatakse sotsiaalse õigluse printsiipe ja hoitakse meid ümbritsevat keskkonda.

TULEMUSED

* Järvamaa turvalisuse arengukava
* Toimub turvalisust loovate tegevuste ja käitumisviiside mõtestamine ja levitamine
* Kõik turvalisuse nõukogu liikmed teevad oma andmestikust kokkuvõtva analüüsi, mille põhjal planeeritakse iga-aastane tegevuskava.
* Toimub koordineeritu tegevus turvalisust tõstvate tegevuste levitamisel ja käitumismustrite ja hoiakute muutmisel
* Turvalisust tõstvate tegevuste mõju kasv
* Turvariskidega tegelevate programmide levik ja kasutus maakonnas – MARAC, SPIN, käitumisoskuste mäng VEPA, programm STEP jne.
* Konverentsid
* KEAT laagrid
* Turvalisuse toetusprogramm (avatud taotlemisega)

KOOSTÖÖ

* Järvamaa turvalisuse nõukogu
* Nõukogu peamiseks ülesandeks on teabevahetus ja koostöö koordineerimise tagamine juhtide tasemel. Asutuste igapäevase kriisikoosööga tegelevad peamiselt piirkondlikud kriisikomisjonid (Järvamaa kuulub Lääne kriisikomisjoni)
* Vähemalt 4 korda aastas toimuvad kohtumised
* Juhib JOLi esimees, keda abistab aseesimees
* Kord aastas koostatakse aastane tegevuskava
* Koolitused nõukogu liikmetele ja ühisseminarid (teiste turvalisuse nõukogudega)
* Võimalik heaolukomisjoni loomine

## Keskkond

SISEND

* Keskkonna temaatikaga tegelevate inimeste tööpanus
* Rahalised vahendid

VAJADUSED

* Keskkonna alane koostöö ja koordineerimine
* Suurem keskkonnasäästlike eluviiside ja hoiakute levik
* Vähem prügi ja rohkem prügi sorteerimist.
* Loodusväärtusi käsitletakse endiselt kohati pärssiva piirangu kui ressursina
* Puudub süsteemne ülevaade ja käsitlus maakonna loodusväärtustest

VISIOON

* Puhas elukeskkond, keskkonnateadlikud inimesed, säilinud loodusväärtused ja loodusressursside jätkusuutlik kasutamine
* Keskkonnakorralduse funktsioonid on integreerunud kõigisse eluvaldkondadesse ja neid teostavad nii era, avalik kui ka III sektor.

TULEMUSED

* Koostatud on Järvamaa keskkonna pikemaajaline tegevusplaan
* Keskkonna alane koostöö on sihipärane ja süsteemne
* Inimesed on teadlikud vajadusest toimida nii, et keskkond säiliks puhtana ja ohutuna.
* Vesi ja toit on hea kvaliteediga
* Tagatud on efektiivne ja keskkonnasõbralik jäätmekäitlus
* Inimeste tarbimine ja elukorraldus on muutunud selliseks, et jäätmeid tekib minimaalselt
* Tagatud on loodusvarade säästlik kasutamine
* Maastikke ja elustikku mitmekesisus on kaitstud
* Tagatud on eluasemete energiatõhususu
* Tagatud on maakonna ühistranspordi korraldus
* Väätsa Prügila
* Keskkonna õpe haridusasutustes

KOOSTÖÖ

* Järvamaa keskkonna nõukoja loomine.
* Regulaarsed kohtumised
* Koostöö teemad:
  1. Jäätmekäitlus
  2. Loodusvarad
  3. Maastikud ja bioloogiline mitmekesisus
  4. Kliimamuutuste leevendamine ja õhukvaliteet
  5. Inimese tervis ja elu kvaliteet
  6. Keskkonnasäästlik käitumine ja eluhoiakud

## Turism

SISEND

* Turismiosaliste ajaline ja rahaline panus
* Kohalike omavalitsuste turismivaldkonna toetusmeetmed

VAJADUSED

* Turismiobjektide vähesus
* Läbisõitmine, atraktiivsemate piirkondade ja majutuskohtade lähedus (1h sõitu)
* ööbimisvõimaluste vähesus
* Sektori põimumine avaliku ja era vahel
* Töötajate puudus/palgasurve
* Omavaheline koostöö
* Tallinn-Tartu parem ärakasutamine
* Terviklik seminari ja konverentsiteenus

VISIOON

* Järvamaa on reisisihina tuntud, hästi ligipääsetav ja info turismivõimaluste kohta on kergesti kättesaadav
* Järvamaa on külalislahke ja turvaline maakond ning reisil viibija külastuselamus on ühtlaselt kvaliteetne ja ootusi ületav. Turismitooted ja -teenused on inspireerivad, meeldejäävad ja uuendusmeelsed.

TULEMUSED

* Maakonna turismiosalistel on väljakujunenud ühishuvid ja tegevused maakonna turismiteenuste ja vaatamisväärsuste atraktiivsuse tõstmiseks
* Leader gruppide toetus, toetuste kujundamisel osalemine
* Turismiosaliste koolitused
* Paranenud turismiteenus ja kvaliteet
* Tourest messil osalemine
* Ühised maakonna trükised
* Turismiinfokeskuse rahastamine
* Leader gruppide toetus, toetuste kujundamisel osalemine
* Maakonna ühine turundamine
* Maakonna turismiobjektide ja teenuste ristturundamine
* Ettevõtjate tootepakettide arendamine ja turundamine

KOOSTÖÖ

* Maakonna turismiasjaliste nõukoda
* Regulaarsed kohtumised
* Omavaheline ristturundus
* Turismiklastri moodustamine

## Ruum ja elamumajandus

SISEND

* Elamumajandusega tegelevate ametnike ja omavalitsusjuhtide tööaja panus
* Rahalised vahendid ja ressursis
* oskusteave

VAJADUSED

* Üle 10% elamutest seisab tühjana
* Olemasoleva hoonefondi energiakulukus ning sise kliima mittevastavus eluaseme normidele
* Kinnisvaraturg ei paku suurematele kinnisvarabüroodele ja arendajatele huvi.
* Eluaseme müügihinnad on ehitus ja renoveerimishindadest madalamad
* pankade laenupoliitika, mis on siinse kinnisvaraturu volatiilsuse tõttu kõrgendatult konservatiivne, mõjutades sellega eriti noorte perede võimalusi Järvamaale elama asumiseks
* Vähene kindlustunne, mille on tekitanud elanikkonna vähenemine, hoiab siinsete eluasemete hinnad-, eluasemetesse tehtavad investeeringud- ning eluasemete tagatisel antavate laenude mahud madalad. Tulemuseks on kogu eluasemesektori taandareng või minimaalselt paigalseis.
* Kvaliteetsete eluasemete vähesus ning suhteline kallidus pärsib tööjõu mobiilsust

VISIOON

Aastaks 2050 vastab Järvamaa elamufondist kolmandik liginullenergiahoone energiatõhususarvu väärtusele ja hoonete sisekliima kehtivatele standarditele. Tagatud on meeldiv, kvaliteetne ja energiasäästlikult ning terviklikult lahendatud elukeskkond

TULEMUSED

* Koostatud on elamumajanduse arengukava 2035
* Seatud on konkreetsed energiasäästu kriteeriumid ja tegevuskava nendeni jõudmiseks
* Eluasemekeskkonna planeerimine on muutunud efektiivsemaks
* Välja on töötatud eluasemeteenuste pakkumist ja nõudlust toetavad meetmed.
* Riiklikult kehtestatud regulatsioonid tühjalt seisvate eluasemete kasutuselevõtuks
* Vanade majade renoveerimise hõlbustummine – säästva renoveerimise oskusteabe levik
* Eramute rekonstrueerimise näol energiatarbimise vähenemine kuni 50%
* Paranenud on eluaseme kui elukeskkonna kvaliteet (mõju tervisele ja elueale)
* Tagatud on hoonete kütte- ja ventilatsioonisüsteemide kaasajastamine ning ehitus – ja viimistlusmaterjalide tervislikkus ja keskkonnasõbralikkus, et energiasäästu ei saavutataks sisekliima arvelt.
* Üürieluasemete pakkumine on mitmekesistunud
* Laenutagatisfond
* Regulatsioonid tühjalt seisvatele eluasemetele
* SRIKi tegevuse toetamine Järvamaal

KOOSTÖÖ

* Elamumajanduse nõukoja loomine
* Regulaarsed kohtumised ja valdkondlike töögruppide käivitamine
* Elamumajanduse rekonstrueerimisega seotud ühingute ja seltside toetamine
* Koostöö valdkonnad
  1. Hoonete energiatõhusus
  2. Energiasäästlike eluasemete kättesaadavus
  3. Hoonete sisekliima parandamine

## Sport

SISEND

* Sporditöötajate aeg ja energia
* Rahalised vahendid
* Info ja teadmised
* Poliitiline tahe ja soov koostööks
* Tegevuskeskkond

VAJADUSED

* Madal liikumise aktiivsus noorte ja täiskasvanute seas
* Ühtse infovälja, kalendri puudumine, puudulik kommunikatsioon erinevate osapoolte vahel
* Koolide juures liikumise/turnimise linnakute puudumine
* puudulik ühistransport takistab osalemast treeningutel ja huviringide töös
* KOV jaoks ei ole sport prioriteetne
* Uute maakonnaüleste projektide algatamine ja ellu viimine

VISIOON

Liikumisel ja spordil on oluline ning kasvav roll Järvamaa inimese elujõu edendamisel.

TULEMUSED

* Kergliiklusteede rajamine (n. koolideni, lasteaedadeni), terviseradade rajamine ja hooldamine
* Parimate praktikate jagamine ja õppimine nendest - koolide/lasteaedade parimate praktikate jagamine ja vahendamine, kuidas muuta õpikeskkonda paremaks ning tõsta liikumisaktiivsust
* KOV juht, koolijuhid, hoolekogud, lapsevanemad, KOV terviseedenduse spetsialist – võrgustumine ja koostöö
* Loodud on ühine inforuum sh. kalender Järvamaa spordiliidu kodulehel jarvasport.ee
* spordi turundus ja parem kommunikatsioon n. kohalikes lehtedes
* Koolikeskkondade muutmine liikumissõbralikuks - linnakute rajamine
* Transpordi lahendamine koostöös KOVidega, treeneritele kompenseeritakse liikumine ühest KOVist teise
* Spordi nõukoda/ümarlaud teeb ettepanekuid KOV arengukavadesse, et sport oleks oluline

KOOSTÖÖ

* Maakonnaüleste kokkulepete sõlmimine
* mitmekesised võimalused spordiga harrastamiseks
* koostöö tegemine tunnustamise osas nii professionaalsete, harrastus- kui koolispordi osas (nagu aineolümpiaadide võitjatel)
* ühise inforuumi jagamine
* ühiselt korraldatavad üle maakondlikud sündmusi
* avatus uutele ja atraktiivsetele spordialadele ning objektidele
* Ühiselt kokku lepitud suured eesmärgid ja maakonna ülesed projektid

## Kodanikuühiskond

SISEND

* Kodanikuühiskonna aktivistide aeg ja motiveeritus
* Rahalised vahendid
* Info ja teadmised
* Tegevuskeskkond
* Kogukonna ja KOV toetus

VAJADUSED

* Veebipõhise infokeskuse puudumine
* Ühisürituste järjepidev korraldamine
* Eestvedajate ja nende rolli ebaselgus
* Koos olemiseks ja toimetamiseks vajaminevate ruumide puudus
* Puudub noorte järelkasv
* Suurem ja mõjusam isemajandamise võimekus
* Külavanemate ja eestvedajate rolli parem defineerimine

VISIOON

Järvamaal tegutsevad tegutsemisvõimekad kodanikuühendused ning ühiskondlikult aktiivsed elanikud

TULEMUSED

* Ühtne, süstematiseeritud ja piirkonna huvisid järgiv maakondlik andmebaas.
* Aktiivselt reaalajas täienev ja vastavalt olukorrale muutuv andmebaas, kust on võimalik leida milliseid vahendeid, asju mingi vabaühendus omab, et neid siis vahetada, laenata jne.
* Kodanikuühiskonna konverentsi korraldamine kord aastas, kodanikuühiskonda tõeliselt puudutavatel teemadel
* Maailmavaateline foorum kord aastas, kus oleks kõigil maakonna vabaühenduste esindajatel (huvilistel) sõnavõtu võimalus, et ühtlustada suundasid ja arusaamasid, kuhu ühiskond liigub ja kuidas III sektor saab olla nähtav ja mõjukas.
* Maakonnas on ära kaardistatud tegutsevad vabaühendusi teenindavad organisatsioonid, toimuvad regulaarsed kohtumised, kus jagatakse ära vastutus, rollid ja tegevussuunad.
* Igas omavalitsuses töötab inimene, kelle tegevuse eesmärk on hoida silma peal omavalitsusüksuse vabaühendustel.
* Stipendiumite süsteem vabaühendustele (Tartu linna eeskujul), võimalik kandideerida aastasele stipendiumile.
* Kohalikud omavalitsused planeeriks ja toetaks ruumidega. Ettevõtted loovutaks oma vaba pinda vabaühendustele ruumideks (sotsiaalne eesmärk)
* Panustada noorte harimisse, kogukonnapraktika (koolilapsed vabaühendustesse praktikale), noortele õpetus, kuidas alustada mittetulundusühinguga.
* Tõsta vabaühenduste valmisolekut arendada välja teenuseid ja tooteid, teadlikkust kuidas seada sihte ja teha äriplaane

KOOSTÖÖ

* Maakonnaüleste kokkulepete sõlmimine
* mitmekesised võimalused spordiga harrastamiseks
* koostöö tegemine tunnustamise osas nii professionaalsete, harrastus- kui koolispordi osas (nagu aineolümpiaadide võitjatel)
* ühise inforuumi jagamine
* ühiselt korraldatavad üle maakondlikud sündmusi
* avatus uutele ja atraktiivsetele spordialadele ning objektidele
* Ühiselt kokku lepitud suured eesmärgid ja maakonna ülesed projektid

## Ettevõtlus

SISEND

* Omavalitsuste ettevõtlusvaldkonna (arendus) spetsialistide tööaja panus
* Rahalised vahendid

VAJADUSED

* Ettevõtlusaktiivsuse tõstmine
* Tasuvate ja nutikate töökohtade vähesus
* Kvalifitseeritud tööjõu ja noorte väljaränne
* Vajadus inimest väärtustava arengukeskkonna ja juhtimiskultuuri järele
* Õppiva organisatsiooni kontseptsiooni rakendamine
* Uute toodete ja teenuste arendamine
* Loovmeeskondade loomine ja hoidmine

VISIOON

Mitmekesise majandusstruktuuriga, ettevõtjasõbralik ja tasuvaid töökohti pakkuv maakond

TULEMUSED

* Ettevõtjate mentorklubi ja arengureiside korraldamine sh. välisreisid
* Rakendatud on tootmisettevõtetes digitaliseerimise ja personaliaudit
* Ettevõtlusnädala tegevuste korraldamise kaudu arendada inimestes ettevõtlikku eluhoiakut ja soosivat suhtumist ettevõtlusesse ning innustada ettevõtjaid astuma järgmisi samme
* tegutsevates ja alustavates ettevõtetes arengupotentsiaali leidmine

ning arendamine

* investorpäringute vahendamine ja hankimine ning maakonna väärtuspakkumiste koostamine
* maakonna võimalusi tutvustavad ühised turundustegevused
* Olemasolevate ettevõtlusalade arendamine ja turundamine
* Töökohtade arv on suurenenud ja ettevõtlusaktiivsus kasvanud.
* Tööhõivekava uuendamine
* Ettevõtlus – ja majandusvaldkonna mõtestamine, pikemaajalise vaate ja kontseptsiooni loomine

KOOSTÖÖ

* Koostöös üldhariduskoolide ja kutsehariduskeskusega õpetada ettevõtlikku eluhoiakut ja tutvustada ettevõtluse aluseid
* Koostöö SA Järvamaa Arenduskeskuse põhjal – ettevõtjate ja haridusasutuste võrgustikus.
* Koostöös ettevõtjatega tutvustada noortele erinevate elukutsete vajadusi

## Terviseedendus

SISEND

* Valdkonnas tegutsevate inimeste aeg ja motiveeritus
* Rahalised vahendid
* Info ja teadmised
* Tegevuskeskkond
* Kogukonna ja KOV toetus

VAJADUSED

* Sotsiaalse sidususe ja kaasamise teemade teadvustamine sh. vaesus ja vähesed võimalused inimestel
* Laste ja noorte tervisega seotud teemade teadvustamine
* Tervislik ja turvaline elu-, töö- ja õpikeskkond meie ümber
* Tervislike eluviiside teadvustamine ja pidev kõnelemine nendest
* Tervishoiuteenuste parem ja efektiivsem rakendamine

VISIOON

Järvamaal elavate inimeste tervena elatud aastad ja keskmine eluiga on kõrgemad kui Eesti keskmised

TULEMUSED

* Kolme KOVi koostöös otsida ja rahastada spetsialistide leidmist nn. lastepsühhiaater, vaimse tervise õed jne. Laste vaimse tervise keskuse loomine
* Töötajate pidev motiveerimine tööandjate poolt ning paindliku töökoha võimaldamine
* Eakatele inimestele tegevus/päevakeskused – elanikud, kes on terved ja saavad ise hakkama ning on jäänud pensionile. Ennetav tegevus, et inimesed saavad vältida igapäevast üksindust
* Liikumissarjade/sündmuste korraldamine erinevate organisatsioonide poolt
* Toitumisnõustajate ja personaalse toe pakkumine ülekaalulistele inimestele.
* Erinevad temaatilised koolitused kollektiivides
* Kogemusnõustajate ja kogemuste jagamine koolitustel, teavitusüritustel. Läbi erinevate inimeste kogemuste on võimalik elanikkonna motiveerimine ja teavitamine
* Tunnustada Ettevõtlusnädala raame organisatsioone/ettevõtjaid just peresõbralikkuse, liikumist soodustava ja tervist edendava vaatenurga alt
* Võrgustikutöö KOV lastekaitse spetsialistide ja koolide vahel
* KOV, tervishoiuteenuste osutajate ja tugiteenuste osutajate ühtne infosüsteem ja toimib maakonnapõhine valdkonnaülene teenuste osutajate ümarlaud
* Maakonnapõhine patsiendi juhtumikorraldusesmatasandi tervisekeskuses
* Madala Läve keskuse ja Mr Hoolime sinust ühendust pidev teavitamine ja tegevuse tutvustamine

KOOSTÖÖ

* Maakonnaüleste kokkulepete sõlmimine
* Ühtne arusaam ja eesmärkide kokku leppimine valdkonnas
* Ühtse maakonna ülese valdkonna koordineerimise kokku leppimine
* koostöö tegemine tunnustamise osas
* ühise inforuumi jagamine
* ühiselt korraldatavad üle maakondlikud sündmused
* avatus uutele üle-maakondlikele ideedele
* Ühiselt kokku lepitud suured eesmärgid ja maakonna ülesed projektid

## Ühendused

SISEND

* KOVide vaheline ühine planeerimine – ajaressurss
* Rahalised vahendid

VAJADUSED

* Keskuste võrgu säilitamine, tugevdamine
* Toimepiirkondade ja teeninduskeskuste sidustamine läbi kestlike transpordiliikide ja kvaliteetsete ühendusteede
* Avaliku ühistranspordi võrgu ajakohastamine vastavalt inimeste liikumisvajadustele

VISIOON

Järvamaal on professionaalselt ja efektiivselt korraldatud ühistranspordisüsteem, mille kaudu on tagatud inimeste liikumisvajaduse rahuldamine, s.h sujuv ümberistumine Mäo reisiterminalis ja teistes logistiliselt sobivates paikades.

TULEMUSED

* Valdkondade ülene nõudluspõhine ühistranspordi korraldamine
* Hästi toimiv koostöö ühistranspordi osapooltega nii riiklikul, maakondlikul kui kohalikul tasandil.
* Korrastatud ja turvalised juurdepääsud ühistranspordile

KOOSTÖÖ

* Järvamaa Ühistranspordi Keskuse kui ühistranspordi valdkonna koostööorganisatsiooni toetamine

Järvamaa arengustrateegia uueneb ja täieneb pidevalt. Nõukodade ja juhtgrupi tegevus toimub aastaringselt. Kord aastas (eeldatavalt kevadel) korraldatakse valdkondade ülesed arenguseminarid ühisosa ja eesmärkide defineerimiseks.

Arengustrateegia lahutamatuteks osadeks on Järvamaa kolme omavalitsuse arengukavad, arengu- ja eelarvestrateegiad.

Lisa 1. Paide linna arengukava aastani 2035 ja eelarvestrateegia aastateks 2019-2022 <http://paide.kovtp.ee/arengukavad>

Lisa 2. Türi valla arengukava aastateks 2018-2022 [https://www.riigiteataja.ee/aktilisa/4110/9201/8003/Lisa\_1\_ARENGUKAVA\_2018\_2022.pdf#](https://www.riigiteataja.ee/aktilisa/4110/9201/8003/Lisa_1_ARENGUKAVA_2018_2022.pdf)

Lisa 3. Türi valla eelarvestrateegia aastateks 2018-2022

[https://www.riigiteataja.ee/aktilisa/4110/9201/8003/Lisa\_2\_EELARVESTRATEEGIA-1.pdf#](https://www.riigiteataja.ee/aktilisa/4110/9201/8003/Lisa_2_EELARVESTRATEEGIA-1.pdf)

Lisa 4. Järva valla arengukava aastateks 2018-2025 <http://delta.andmevara.ee/jarva_vald/dokument/3336821>